Παγκόσμια ρεκόρ Ελλήνων αθλητών και αθλητριών

Οι Έλληνες αθλητές και αθλήτριες που κατέρριψαν παγκόσμια ρεκόρ δεν είναι πολλοί. Τα περισσότερα ρεκόρ όσον αφορά ολυμπιακά αγωνίσματα καταρρίφθηκαν στην άρση βαρών, αν και κάποια από αυτά τα ρεκόρ καταρρίφθηκαν εκ νέου άμεσα, ακόμα και στον ίδιον αγώνα.

Στους παρακάτω πίνακες παρουσιάζονται οι αθλητές και αθλήτριες που κατέρριψαν ή ισοφάρισαν παγκόσμια ρεκόρ. Με έντονα γράμματα τα παγκόσμια ρεκόρ που ισχύουν σήμερα (τελευταία ενημέρωση 2/8/2023)

## Ολυμπιακά αγωνίσματα

## Μη ολυμπιακά αγωνίσματα

Επίσης, σύμφωνα με την Ελληνική Ένωση Συμμετασχόντων σε Ολυμπιακούς Αγώνες, κατάρριψη παγκοσμίου ρεκόρ είχε κάνει και ο Νικόλαος Γεωργαντάς στη Λιθοβολία, η οποία δεν υπήρξε ολυμπιακό αγώνισμα παρά μόνο υπήρξε στο πρόγραμμα της Μεσολυμπιάδας του 1906, η οποία πλέον δεν αναγνωρίζεται επισήμως ως Ολυμπιακοί Αγώνες.

Περαιτέρω, στο άθλημα της κωπηλασίας εσωτερικού χώρου αναφέρονται και άλλοι αθλητές και αθλήτριες από την Ελλάδα που έχουν πετύχει παγκόσμια ρεκόρ, όπως οι Περάματζη, Στεργιάκας, Καστρινάκης, Κοντού, Σάκας, Βασιλείου, Απαλαγάκης.

## Καλύτεροι Παγκόσμιοι Χρόνοι (κωπηλασία)
Στο άθλημα της κωπηλασίας, λόγω των πολύ διαφορετικών καιρικών συνθηκών δεν καταγράφονται παγκόσμια ρεκόρ αλλά καλύτεροι παγκόσμιοι χρόνοι. 

Επίσης, αναφέρεται ότι καλύτερους παγκόσμιους χρόνους έχουν κάνει και οι: Κυρίδου, Μπούρμπου, Κουμπλή, Γκέκα, Εμμανουηλίδη, Πέργουλη, Δαλίδου, Κανδαλαρίδης, Σχιζοδήμος, Πολύμερος, Ασουμανάκη, Νικολαϊδης, Νάτσιουλα, Αναστασιάδου, Βυμπρανιέτσοβα, Ανδριοπούλου, Παππάς, Φράγκου, Λιβογιάννης, Τσανταρλιώτης, Γκαϊδατζής.

## Παραολυμπιακά αγωνίσματα
Στον πίνακα αυτόν παρουσιάζονται ορισμένες από τις καταρρίψεις παγκόσμιων ρεκόρ από Έλληνες αθλητές σε παραολυμπιακά αγωνίσματα. Με έντονα γράμματα τα παγκόσμια ρεκόρ που ισχύουν.  

## Αμφισβητούμενα ρεκόρ
Συχνά αναφέρεται ότι ο Κωνσταντίνος Τσικλητήρας έκανε παγκόσμιο ρεκόρ στο αλμα εις μήκος άνευ φοράς, το οποίο εκείνη την εποχή ήταν ολυμπιακό αγώνισμα, με 3,47 μ., στις 31 Μαρτίου στο Πανελλήνιο Πρωτάθλημα Στίβου του 1912, ή την 1η Απριλίου 1912, στην Αλεξάνδρεια. Ωστόσο, το ρεκόρ αμφισβητείται, καθώς η Ελληνική Ολυμπιακή Επιτροπή αναφέρει για τον Τσικλητήρα ότι "είχε πετύχει στην Αθήνα πανελλήνιο ρεκόρ με 3.47, ελάχιστα πίσω από το παγκόσμιο ρεκόρ του περίφημου Αμερικανού Ρέι Ιούρι 3.475, που είχε εγκαταλείψει τον αθλητισμό το 1910."

Επίσης, αναφέρεται ότι Τσικλητήρας, τον Απρίλιο του 1912, έκανε παγκόσμιο ρεκόρ στο άλμα εις ύψος άνευ φοράς, το οποίο εκείνη την εποχή ήταν ολυμπιακό αγώνισμα, με 1,72 μ. Ωστόσο, και αυτό το παγκόσμιο ρεκόρ αμφισβητείται, με τον Παναθηναϊκό να υποστηρίζει ότι δεν αποδεικνύεται κάτι τέτοιο, "αφού ακόμα και το επίσημο αρχείο του ΣΕΓΑΣ δεν έχει πουθενά καταγεγραμμένη τέτοια επίδοση του Τσικλητήρα αντιθέτως αναφέρει ότι η καλύτερη του επίδοση είναι στο 1.55 μ."

Περαιτέρω, αναφέρεται ότι ο Δημήτρης Καραμπάτης έκανε παγκόσμιο ρεκόρ στην Ελληνική δισκοβολία , με 38,92 μ., το 1921 ή 38,94 μ., το 1922 Ωστόσο, και αυτό το ρεκόρ αμφισβητείται από τον Παναθηναϊκό λέγοντας ότι υπήρχαν πολλές επίσημες βολές πάνω από 39μ., ενώ ο Γερμανός Βίλχελμ Ντορ είχε κάνει 43.86 από το 1907.

## Άτυπα ρεκόρ που δεν αναγνωρίστηκαν
Στις 23 Ιανουαρίου 1957, ο σκοπευτής του Παναθηναϊκού και μετέπειτα δημοσιογράφος Γιώργος Μαρμαρίδης ισοφάρισε το παγκόσμιο ρεκόρ καραμπίνας πρηνηδόν 50μ. με 400/400. Ωστόσο η επίδοση αυτή παρόλο που καταγράφηκε δεν είχε ποτέ επίσημο χαρακτήρα καθώς δεν σημειώθηκε σε κάποιον αναγνωρισμένο αγώνα.

Στις 9 Δεκεμβρίου 1967, ο αθλητής της άρσης βαρών του Παναθηναϊκού Χρήστος Ιακώβου βελτίωσε το παγκόσμιο ρεκόρ εφήβων της κατηγορίας των 75 κιλών  στο ντεβελοπέ, με 136.5 κ. στην αίθουσα του Σταδίου «Γ.Καραϊσκάκης» που γινόταν το πανελλήνιο πρωτάθλημα. Το ρεκόρ ως τότε κατείχε ο Ρώσος Νινάτιεφ με 134 κιλά. Ωστόσο, χρειάστηκε αργότερα να επαναλάβει την επίδοση, παρουσία διεθνών κριτών.

Στις 7 Ιουνίου 1979, στο Στάδιο «Γ. Καραϊσκάκης», σε ημερίδα του ΣΕΓΑΣ για την προεθνική ομάδα, ο Άρης Καραγεώργος έσπασε το παγκόσμιο ρεκόρ στα 3.000μ. βάδην εντός σταδίου με 11.31.2. Σε ρεπορτάζ της εφημερίδας "Αθλητική Ηχώ", της 8ης Ιουνίου 1979, το ρεκόρ αναφέρεται ως ανεπίσημο.

Στις 23 Νοεμβρίου 1981, ο Χρήστος Καραγεώργος και ο Άρης Καραγεώργος έσπασαν μαζί το παγκόσμιο ρεκόρ στα 7 μίλια δημοσίας οδού (εκτός στίβου) με χρόνο 47.12.0 - αν και σε ρεπορτάζ της "Βραδυνής" της 24 Νοεμβρίου 1981, αναφέρεται ότι ο Άρης Καραγεώργος έκανε χρόνο 47.12.2.

Στις 7 Νοεμβρίου 1979, κατά την διάρκεια του αγώνα "Τα Αρκάδια" στο Ρέθυμνο, σημειώθηκε νέο παγκόσμιο ρεκόρ από τον Χρήστο Καραγεώργο με 39.32.2 στον αγώνα 10.000 μ. βάδην. Όπως αναφέρεται όμως σε ρεπορτάζ της εποχής, η επίδοση δεν αναγνωρίζεται γιατί σημειώθηκε σε δημόσιο δρόμο και όχι σε στίβο.

Σύμφωνα με τον Παναθηναϊκό, ο Λεωνίδας Σαμπάνης στους Ολυμπιακούς Αγώνες της Ατλάντα, όπου κατέκτησε το αργυρό μετάλλιο, είχε πετύχει ισοφάριση του παγκοσμίου ρεκόρ στην κατηγορία των -59 κ. με 305 κιλά στο σύνολο, σε έναν αγώνα πάντως που ο Κινέζος Tang Lingsheng έκανε νέο παγκόσμιο ρεκόρ, με 307,5 κ.

Την 1η Αυγούστου 2020, η Ελίνα Τζένγκο σημείωσε βολή στα 63,96 μ., στο Πανελλήνιο Πρωτάθλημα Κ20. Η επίδοση αυτή θα αποτελούσε παγκόσμιο ρεκόρ Κ20 αλλά δεν της αναγνωρίστηκε από την Παγκόσμια Ομοσπονδία Στίβου για γραφειοκρατικό λόγο, επειδή δεν έγινε έγκαιρα ο έλεγχος αντιντόπινγκ.

Στις 27 Μαρτίου 2021, ο μετέπειτα παραολυμπιονίκης Αθανάσιος Προδρόμου έκανε επίδοση 14,91 στο άλμα εις τριπλούν στην κατηγορία Τ20. Ωστόσο το ρεκόρ αυτό δεν φαίνεται να έχει αναγνωριστεί καθώς στην βάση δεδομένων της Διεθνούς Παραολυμπιακής Επιτροπής συνεχίζει να εμφανίζεται το ρεκόρ του Ουκρανού Ντμίτρο Προυντνίκοφ με 14,50 από τις 18 Ιουλίου 2017.

Το ρεκόρ της Στυλιανής Σμαραγδή με 10,46 μ. στο άλμα εις τριπλούν, κατηγορία Τ47, που πέτυχε στις 12 Μαΐου 2023, προς το παρόν τουλάχιστον δεν φαίνεται να έχει επικυρωθεί, αλλά παραμένει η ίδια κάτοχος με 10,35 μ.

## Ρεκόρ με άλλη εθνική ομάδα
Το παγκόσμιο ρεκόρ του Κάχι Καχιασβίλι, στην κατηγορία των 91 κιλών, στο αρασέ με 185,5 κιλά, στο Παγκόσμιο Κύπελλο ή Γκαλά στις 17 Σεπτεμβρίου 1994 στην Θεσσαλονίκη είχε γίνει με τα χρώματα της Γεωργίας παρότι λανθασμένα κάποιες πηγές αναφέρουν ότι είχε γίνει με τα χρώματα της Ελλάδας.

## Συγκεντρωτικές πηγές

* Ελληνικά ρεκόρ κόσμου *sportsfeed.gr*, 2 Μαρτίου 2015.  
* Τα ελληνικά παγκόσμια ρεκόρ *sportsfeed.gr*, 1 Αυγούστου 2020. 
* Οι Έλληνες πρωταθλητές και τα παγκόσμια ρεκόρ  Ελληνική Ένωση Συμμετασχόντων σε Ολυμπιακούς Αγώνες
* Ο Σύλλογος… Μεγάλος των Παγκόσμιων ρέκορντμαν! (pics), Παναθηναϊκός Αθλητικός Όμιλος, 2 Ιανουαρίου 2024.

## Σημειώσεις


## Παραπομπές

Κατηγορία:Στίβος στην Ελλάδα
Κατηγορία:Άρση βαρών στην Ελλάδα